необичайна година, тъй като рентабилността при категории 1 и 2 е била една и съща, докато през следващите две години тя е била различна.
 (304)
 Комисията припомни, че тя има задължението да определи целева печалба, като идентифицира година, която в най-голяма степен наподобява обичайните условия на конкуренция, ненарушена от дъмпингов внос. Спрямо този стандарт 2014 г. е годината с най-нисък обем и пазарен дял на дъмпинговия внос спрямо 2015 и 2016 г., поради което последните следва да бъдат изключени. Аналогично, Комисията не би могла да избере година преди 2014 г., тъй като за тези години няма проверена информация. Поради това твърдението беше отхвърлено.
 (305)
 Някои заинтересовани страни (жалбоподателя, Tyre Specialists от Финландия, Асоциацията на италианските производители на регенерирани гуми, Bipaver, VIPAL, Португалската асоциация на регенериращата промишленост, Bundesverband Reifenhandel und Vulkaniseur-Handwerk) счетоха, че целевата печалба от 6,1 % за категория 3, използвана при разгласяването на окончателните заключения, е твърде ниска, за да се отговори на вредата, понесена от производителите на регенерирани гуми, и че е необходимо да се използва целева печалба от около 10 % преди увеличението на вноса.
 (306)
 Комисията припомни, че пазарът на гуми от категория 3 се идентифицира по характерното присъствие на регенерирани и нови гуми, които активно се конкурират помежду си за пазарен дял. Както беше неокончателно установено в съображение 209 от регламента за временните мерки, равнищата на загуби в промишлеността за производство на регенерирани гуми, които не могат да бъдат трайно понесени, излагат на риск оцеляването на цялата дейност по регенериране в Съюза. Както допълнително и неокончателно беше посочено в съображение 230 от регламента за временните мерки, тези загуби се отразяват и на рентабилността, която дружествата с дейност в категории 1 и 2 могат да постигнат. Тези констатации следва да се разглеждат в светлината на ясния интерес на Съюза от съществуването на силна промишленост за регенериране на гуми, както е посочено в съображения 243—249 от регламента за временните мерки и в съображение 232 от документа за разгласяване на окончателните заключения.
 (307)
 В съответствие с това Комисията реши да направи оценка на твърдението, че печалбата от 6,1 %, постигната през 2014 г. в категория 3, както е отбелязано в документа за разгласяване на окончателните заключения, няма адекватно да гарантира оцеляването на дейността по регенериране в Съюза.
 (308)
 С оглед на това Комисията реши да разгледа равнищата на печалба, постигнати от дружества, които са имали дейност в тази категория през 2014 г., въз основа на данните, получени в проверените отговори на въпросника. За включени в извадката големи дружества с дейност в категория 3 на регенерирането стойността за 2014 г. е – 6,04 %. За включените в извадката МСП същата стойност е 2,71 %. Тези цифри показват, че промишлеността за регенериране на гуми, която представлява значителна част от промишлеността на Съюза като цяло, през 2014 г. вече е била засегната от китайския внос.
 (309)
 В съответствие с това Комисията си постави за цел да определи каква целева печалба следва да постигат производителите от Съюза при категория 3 при нормални условия на конкуренция, като се вземат предвид в достатъчна степен